**Referat styremøte Follo og Østfold Elghundklubb**

**15.12.2020**

**Sted:** Båstad skytterhus. Kl.18.30

**Til stede:** Henning Holtet, Svein Kristiansen, , Pål Oraug, Gjermund Bønøgård, Morten Ødemark,

**Fravær:** Line Olsen, Ralf Campbell

**Referent:** Pål Oraug

**Sak 13/20: Gjennomgang av saker fra siste styremøte**

Planlegging for utstillingen i Båstad. Line hovedansvar.

Gjermund Bønøgård drar på RS møte.

Jaktprøveprogram for høsten og våren klart.

**Sak 14/20: Utstilling 20 september**

Dommer: Ralp Campell. Utstillingen gikk bra. Ca 70 påmeldte.

Mer info og referat, se hjemmesiden:

**Sak 15/20: Saker fra forbundet / RS**

Referat fra RS møte i september 2020. Se vedlegg 1 bak i dette referatet.

Neste RS i 2021. Morten hører med forbundet når dette er tenkt. Det sjekkes om mulig utsettelse mht koronasituasjonen evt hører med hva forbundet tenker. Hvis RS planlegges mot sensommeren eller høsten så vurderes å ta Årsmøtet medio mars istedenfor innen utgangen av februar.

**Sak 16/20: Årsmøte 2021, tentativ dato 25.februar**

Det planlegges for årsmøte som normalt i 2021, tentativ dato torsdag 25.februar. Om det dukker opp forhold som gjør at det må utsettes så vil det bli publisert/ kommunisert videre til medlemmene på hjemmesiden og Facebook. Morten koordinerer dette videre med styret og opp mot valgkomiteen. Morten sender liste over de kandidatene som er på valg. Normalt sett skal valgkomiteen være ferdig med sitt arbeid innen 10 januar.

Championatskjold og bestilling av dette. Det legges ut en egen artikkel på Facebook og hjemmesiden om dette.

**Sak 17/20: Orientering fra komiteledere**

Utstilling for 2021.

Datoer må forberedes/avklares på neste styremøte. **Avklares.**

Bandhundkomiteen:

Separatprøver hittil i andre jaktprøveperiode 1/9-23/12: 4 x 1-dags, og 1 x 2-dagers.

F&ØEHK har nå 6 bandhunddommere. I tillegg er èn under utdanning (Henrik Eide Jensen).

De to nye bandhunddommerne Henning Holtet og Lasse Englund har begge gått prøver i høst.

Søknad er sendt om å arrangere prøver etter 1/12 og fra 1/1 - 31/1-2021.

Stein Johansen, som er data-ansvarlig for bandhundprøver, får ikke automatisk email om påmeldte prøver. Har tatt kontakt med NKK.

Dommermøte planlagt i januar.

Jonsrud er booket for bandhundkurs 16-17/4-21 og klubbkamp 20-21/8-21 - med håp om at covid-19 ikke legger hindringer i veien.

Sporprøver:

Gjennomført 29 påmeldinger på blod. 2 prøver ikke gått per dags dato.

Gjennomført 32 påmeldinger på ferskspor. 4 prøver ikke gått per dags dato.

Prøvene har gjennomgående gått bra.

Løshundkomiteen:

3 nye løshund dommere er i opplæring.

17 dommere. 2 delegert til hver dommer (ca). Totalt 23 endagers prøver og 13 todagers prøver.

Anita Skedsmo med Kompis fikk en fenomenal 4 plass i NM i løshund i september. Det gratuleres!!!

**Sak 18/20: Økonomi**

Godtgjørelse for kjøring t/r styremøte og styrehonorar utbetales av Svein innen utgangen av 2020. Liste ifm godtgjørelse fra hhv løshund (Morten), spor (Henning) og Båndhund (Ralph) oversendes til Svein når dette oppsettet for 2020 sesongen er klart til utbetaling. Så fort det er klart men seneste frist er 31.01.2021.

Medlemmer: Per i dags dato: 326 medlemmer.

November og Desember bilag leveres regnskapsfører i tidlig januar.

Regnskapet sammenstilles for 2020 ila januar.

**Sak 19/20: Eventuelt**

SMS varsling. Henning har undersøkt. Kontaktet «Sveve». Kan brukes og sende SMS til medlemmer. Koster ca 1200 kroner i året inkludert ca 2000 sms-er som kan sendes ut. Henning prøver å få lagt/lastet opp mobiltelefonnummer til medlemmer inn i systemet og få det testet ut.

Ved omgjøring fra 2 dagers til 1 dagers prøve så dekker klubben ekstrakostnadene ifm omgjøring til Kennel Klubben.

Neste styremøte. Medio januar. Morten innkaller.

Ref. Pål Oraug

**Vedlegg 1. Referat fra RS 05.09.2020**

Referat fra RS-2020 Norske Elghundklubbers Forbund

Lørdag 5/9- 2020 Thon Hotel Oslo Airport, Gardermoen

09.00 - 10.00 Delegatene til RS sjekket inn

10.00: RS 2020 åpnet av ordstyrer Ivar Horrigmo som ønsket velkommen. Inviterte til innspill før den offisielle dagsorden, og tok selv ordet.

Personalsak. Horrigmo opplyste at leder i NEKF Jostein Dahle ikke kunne komme pga sykdomsforfall, og at det er opprettet personalsak mot ham fordi han har urettmessig mottatt lønn etter RS 2019.

Avlysning av RS 25/4- 2020. Horrigmo forsvarte seg mot kritikk for at han i samarbeid med HS avlyste RS 25/4. Han sa at ”vi har holdt oss til lovverket”, men beklaget at han og FS ikke hadde kommunisert godt nok med områdeklubbene.

Horrigmos personlige innlegg: De samme sakene kommer opp på RS år etter år, særlig championatregler. Hvorfor ikke sette opp en 4-årsplan som også omfatter jaktprøver, HD, arvbare egenskaper osv? To årsaker til at saker blir forkastet på RS: Dårlig sak og dårlig forberedt. Oppfordret til samarbeide, og leste høyt en historie der det ble advart mot ”selverklærte orakler”, folk som visste alt og var skråsikre. Underforstått: Slike folk trenger vi ikke i NEKF.

John Tomas Homme (leder av Lov og Kontrollkomitèen): Advarte mot å høre på dem som roper høyest.

Helge Jakobsen (Troms EHK, hadde tidligere i år trukket seg som styremedlem pga uenighet med styret). Kritiserte i sterke ordelag den dårlige kommunikasjonen mellom FS og lokale klubber.

Godkjennelse av stemmer. To klubber hadde glemt å sende inn navn på delegater før fristen (F&ØEHK og Østerdalen EHK). Helge Jakobsen mente at når klubber viser så liten interesse at de til tross for purring like før tidsfristen ikke reagerer, fortjener de ikke å være med på RS. Ved avstemning ble de to klubbenes delegater godkjent, bare Troms EHK stemte imot.

Follo og Østfold EHK stilte med to delegater, Gjermund Bønøgård og Ralf Campbell. I tillegg hadde de èn fullmakt. Av totalt 5608 medlemmer fra 22 områdeklubber hadde F&ØEHK 316. (HedEHK 624 størst, HadEHK 127 minst)

DAGSORDEN

Etter godkjenning av fullmakter, innkalling, saksliste, valg av protokollførere, tellekorps, Lov og Kontrollkomitèens erklæring og to til å undertegne protokollen, gikk Arthur Løite (Aust-Agder EHK og Løshundkomitèen) på talerstolen. Han kritiserte ordningen med at et FS-medlem skal være med i komitèer (Les: gjør dem mindre selvstendige). Forbundsstyrets årsberetning for 2019 ble lest opp av Bente Rønningen (tar ikke gjenvalg i styret). Hun klaget over ”lite informasjon”, noe som ble oppfattet som gjaldt innad i FS.

Regnskapet ble ikke godkjent etter at fem klubber hadde vært på talerstolen og påpekt ”uakseptable uregelmessigheter”, og de rettet kritikk mot styret for mangel på rutiner. Representanten for Jotunfjell og Fjordane EHK mente at de som hadde sittet i styret burde ha visst om dette, og at de derfor diskvalifiserte seg fra å fortsette i styret. Fra FS ble det hevdet at leder Jostein Dahle var eneansvarlig for regnskapet, noe de mente frikjente resten av styret.

En hurtigarbeidende komitè ble nedsatt, og etter kort tid fremsatte følgende forslag:

*Saken som ble nevnt innledningsvis angående uriktige utbetalinger til FS leder.*

*Samtidig mangler informasjon fra øvrige medlemmer av styret ang. regnskapet. På den bakgrunn kan ikke RS godkjenne regnskapet for 2019. Det forutsettes at en kommisjon blir nedsatt og går gjennom regnskapet for 2019 og kommer med en utførlig rapport som fremlegges innen 31.12. 2020. Komitèen består av leder i FS samt to (2) representanter fra områdeklubber med bistand fra regnskapskontoret. Områdeklubbene inviteres til å sende inn forslag på kandidater til medlemmer i komitèen. Det må legges opp til nye rutiner og retningslinjer for å sikre god økonomisk styring og kontroll, samt hvordan regnskapet i fremtiden skal presenteres. Saken legges frem til endelig behandling på RS 2021!*

Forslaget ble enstemmig vedtatt.

Budsjett. Etter en lengre diskusjon ble budsjettet enstemmig vedtatt. Konklusjon: Som å velge mellom pest og kolera, men et budsjett med klare mangler er bedre enn ingen ting. Selv om 1/3 av året er gått (siden 25/4) har nå det nye styret fått et verktøy som gir rammer for styring for 2/3 av budsjettåret.

Noen poster hentet fra Regnskapet 2018/19 og Budsjett 2020

|  |  |  |  |
| --- | --- | --- | --- |
| **Driftsinntekter** | 2018 | 2019 | Budsjett |
| Medlemskontingent | 1 404 704 | 1 379 875 | 1 400 000 |
| Elghunden abonnement | 633 213 | 549 492 | 550 000 |
| Elghunden annonser | 76 400 | 73 380 | 75 000 |
| Tilskudd (fra omr. klubber) | - | 620 000 |  |
| Rettssak | 266 655 | - |  |
| **Sum driftsinntekter** | **2 413 722** | **2 633 391** | 2 035 000 |

|  |  |  |  |
| --- | --- | --- | --- |
| **Driftsutgifter** | 2018 | 2019 | Budsjett |
| Elghunden | 480 388 | 410 411 | 425 000 |
| Lønn til ansatte | 98 981 | 340 231 | 380 000 |
| Honorar advokat | 0 | 162 876 | - |
| Økonomisk rådgiving | 3 569 | 74 742 | - |
| Møter | 140 987 | 314 230 | 250 000 |
| Reisekostnader | 165 828 | 325 767 | 250 000 |
| **Sum driftskostnader** | **1 872 238** | **2 275 822** | 2 249 000 |

|  |  |  |  |
| --- | --- | --- | --- |
| **Årsresultat** | 2018 | 2019 | Budsjett 2020 |
| Overføringer og disp. | 546 645 | 370 126 | -214 000 |

Årsmeldinger for Løshundkomitèen, Bandhundkomitèen, Ettersøksutvalget, Avlsutvalget for NEG, Avlsutvalget for NEG, Avlsutvalget for NES, Avlskontakter for Russisk-Europeisk laika, Østsibirsk laika og Vestsibirsk laika ble ikke opplest. Godkjent av RS uten kommentarer.

INNKOMNE SAKER

Det var totalt 23 innkomne saker på dagsorden som var sendt inn av 7 av de 22 områdeklubbene (flest fra Telemark, Oslo-området og Aust Agder), og 6 klubber hadde sendt inn forslag på kandidater til valg. Ingen saker/forslag fra F&ØEHK

10.1 **Revidering av jaktprøvere**gler (løshund og bandhund) FS og nesten likelydende fra Telemark EHK: Forslag om utsettelse av revidering av jaktprøveregler for løshund og bandhund til RS 2011. Telemark EHK hadde et nesten likelydende forslag. Enstemmig vedtak om utsettelse til RS 2021.

10.2 **Manglende oppfølging (generelt) av RS-vedtak** ( fra Telemark EHK)

FS bes om en redegjørelse for hvorfor lovlig fatted vedtak I RS ikke følge opp av FS.

Enstemmmig vedtak: FS etablerer en statuslogg for RS-vedtak på NEKFs hjemmeside (forslag fra Telemark EH som FS støtter)

10.4 **Nasjonal unghundprøve** (Oslo-o-EHK)Ikke vedtatt

10.5.1 **Nordisk samarbeid for en målrettet avl** (Aust Agder EHK)Vedtatt.

10.5.3 **Anionas-avlsverdiprogram som avlsverktøy** (Oslo-o-EHK)

Vedtatt etter debatt der flere mente det var bortkastete penger.

10.6.1 **Uttaksregler NM og Nordisk** (Telemark EHK) Trukket.

10.6.2 **Uttaksregler for NM** (Aust Agder EHK) Trukket

10.7.1 **RS-representasjon** (Østerdalen EHK)

Forslag: I stedet for at representantene fra de 22 områdeklubbene stiller med stemmer i forhold til medlemsantall per 31/12 (vedtak fra RS 2018) der en(1) person kan representere en (1) klubb, foreslår Østerdalen EHK at det stemmes ved personlig fremmøte, og at hver møtende delegat bare kan ha èn (1) fullmakt. Med delingstall på 70 får klubber som F&ØEHK, som har 280-350 medlemmer 5 representanter til RS 2021. Begrunnelse: Viktig å legger til rette for at klubbene er godt representert på RS, bl.a. for å kunne introdusere nye styremedlemmer til organisasjonens høyeste myndighet. Enstemmig vedtatt.

10.7.3 **Lovsak om møte- og stemmerett** i omr.klubber (Nord Trøndelag EHK)

Bakgrunn: Interne stridigheter i Nord Trøndelag EHK der styret ekskluderte et medlem. Etterfulgt av ekstraordinært årsmøte og at FS ved Jostein Dahle blandet seg inn og satte klubben under administrasjon. Saken avvist av RS

10.8.1 – 10.9.3: **Utstillingschampionat – krav til jaktpremiering** (Tel. EHK)

Bakgrunn: Nye ch-regler ble vedtatt på RS 2015 med 50 mot 42 stemmer. Ikke godkjent av NKK. Vedtak: RS oppfordret om FS om å søke på nytt selv om flere mente det var forgjeves.

10.8.2 (Oslo-o-EHK) og 10.8.3 Aust Agder EHK) **Endrede regler for UCH: 3 x CK**

Utsatt til 2021

10.8.4 **UCH – krav til jaktpremiering på andre viltarter** (Tel. EHK). Avvist

10.9.1 **Revidering av jaktchampionatreglene for løs- og bandhund** ( GEHK) Bakgrunn: Ønske om samkjøring av tidspunktene for revisjon. Utsatt til 2021

10.9.2 10.9.3 og 10.9.4 **Ch-regler– løshundch. 4 x 1pr** Nesten likelydende forslag fra tre klubber (HEHK, GEHK og Aust Agder EHK. Utsatt til 2021

VALG Det gamle styret i NEKF ble straffet kollektivt for at de ikke hadde bedre kontroll på regnskapet. Ingen fra det gamle styret fortsatte. Jostein Dahle var innstilt som leder av Valgkomitèen, men pga personalsaken mot ham, ble han trukket. Marius Olausen var nestleder, og foreslått som leder av Valgkomitèen, men etter kritikken styret fikk i Jostein Dahle-saken trakk han sitt kandidatur, og han trakk seg også om nestleder. Helge Jakobsen hadde tidligere gått ut av styret i protest, og var ikke innstilt, Bente Rønningen tok ikke gjenvalg, og Jan Lien ble ikke valgt som nestleder. Endre Stakkerud (Oslo-o-EHK) hadde vært 2. vara og ble ikke assosiert med det gamle styret , og ble enstemmig valgt som ny leder.

Det nye styret består av:

Forbundets leder (1 år): Endre Stakkerud (Oslo-o-EHK) (ingen motkandidat)

Nestleder (2 år): Arne Olav Sæter (S-TEHK) (75%, Jan Lien 25% av stemmene)

Styremedlem (for 2 år) Camilla Hartz Repshus (Hedmark EHK)

Styremedlem for 2 år: Leif E. Olsen

Styremedlem for 1 år : Eivind Haugseth (Østerdalen EHK)

Første varamann: Jan Skåtland . Andre varamann: T. Norheim

RS-Ordfører Ivar Horrigmo, som hadde samarbeidet tett med det gamle styret, sto på valg, og ble gjenvalgt med knapp margin, og den var så liten (2945 mot 2663) at stemmeavgiving med tegn måtte suppleres med skriftlig avstemning.

Kjell Kruke, medlem av valgkomiteèen, som også hadde samarbeidet tett med det gamle styret, ble ikke gjenvalgt, tapte for Anders Nyhus (BEHK)

Endre Stakkerud, den nye leder for FS, takket for tilliten og inviterte til samarbeid med områdeklubbene.

RS 2020 avsluttet kl 17.00